ሚኒስቴሩ ስራውን በአምስት ዘርፎች አቅዶ እየሰራ መሆኑ ተገለጸ
አዲስ አበባ:- የትራንስፖርት ሚኒስቴር በ2012 በጀት ዓመት በአምስት ዘርፍ ለማከናወን የያዛቸውን እቅዶች ለማሳካት እየሰራ መሆኑ ተገለጸ። በሚኒስቴሩ የኮሚኒኬሽን ጉዳዮች ዳይሬክተር አቶ እንዳልካቸው ጸጋዬ ለአዲስ ዘመን ጋዜጣ እንደተናገሩት፤ ሚኒስቴሩ በተለይም በማሪታይምና በሎጂስቲክስ፤ በትራንስፖርት አገልግሎት፤ በአቪዬሽን፤ በመንገድ ልማትና በባቡር ትራንስፖርት ዘርፎች ላይ በ2012 በጀት ዓመት ለማከናወን የያዛቸውን እቅዶች ለማሳካት ከወዲሁ ተግቶ እየሰራ ነው። እርሳቸው እንዳብራሩትም፤ በ2012
ዓ.ም በጀት
ዓመት በ40 ቢሊዮን
ብር ወጪ 91 የመንገድ
ፕሮጀክቶች ግንባታቸው የሚከናወን
ሲሆን፤ ከነዚህ ውስጥ
የ75ቱን የመንገድ
ፕሮጀክቶች ሥራ ለማስጀመር
ግልጽ ጨረታ ወጥቶ
በሂደት ላይ ነው።
ጨረታውም እንደተጠናቀቀ ካሸናፊ
ድርጅቶች ጋር ስምምነት
 ከተፈጸመ በኋላ ወዲያው ወደስራ የሚገባ ይሆናል። ቀሪዎቹ 14ቱ ደግሞ የዲዛይን ጨረታ ወጥቶላቸው በቅርቡ ዲዛይናቸው ተጠናቆ ከሌሎቹ ፕሮጀክቶች ጋር እኩል ወደ ሥራ ይገባሉ። እነዚህ የመንገድ ፕሮጀክቶችም የአገሪቷን ሁሉንም አካባቢዎች የሚያካልሉና በሁለተኛው የእድገትና ትራንስፎርሜሽን እቅዱ መሰረት የሁሉም ክልል አመራሮች ተወያይተው በጋራ የጸደቁ ሲሆን፤ ሁሉም 91 የመንገድ ፕሮጀክቶች ግንባታቸው በተያዘው በጀት ዓመት የሚጀምሩ መሆናቸውን አቶ እንዳልካቸው ተናግረዋል። በትራፊክ አደጋ በሰውና
በንብረት ላይ የሚደርሰውን
ጉዳት ለመቀነስ ሚኒስቴር
መስሪያ ቤቱ በሁለተኛው
የእድገትና ትራንስፎርሜሽን እቅድ
አሳካዋለሁ ብሎ የያዘውን
እቅድ በዘንድሮው ዓመት
ከግብ ለማድረስ ከወዲሁ
ትኩረት ሰጥቶ እየሰራ
መሆኑን የጠቆሙት ዳይሬክተሩ፤
በዘጠኙ ክልሎችና በሁለቱ ከተማ አስተዳደሮች ንቅናቄ በመፍጠር በሁለተኛው ትራንስፎርሜሽን እቅድ ማጠናቀቂያ በሆነው በዚህ በጀት ዓመት፤ በአስር ሺህ ተሽከርካሪዎች የሚደርሰውን የ39 ሰው የሞት አደጋ ወደ 27 ዝቅ ለማድረግ እየተሰራ መሆኑን ተናግረዋል። ይህን እቅድ ለማሳካት በተሽከርካሪዎች ላይ ድንገተኛ የቴክኒክ ምርመራዎች፤ በህዝብ አገልግሎት ሰጪ ተሽከርካሪዎች ላይ ተሳፋሪዎች የደህንነት ቀበቶ የማድረግ አስገዳጅነትን፤ ተደጋጋሚ የጥፋት ሪከርድ ያለባቸው አሽከርካሪዎች ሪከርዳቸው እስኪጠና ከማሽከርከር እንዲታገዱ፤ እንዲሁም በህዝብና በከባድ ጭነት ተሽከርካሪዎች ላይ ጂፒኤስና የፍጥነት መገደቢያ ስርዓት/ሲስተም እንዲገጠም ይደረጋል ብለዋል። በተጨማሪም፤ የትራፊክ አደጋን
ለመከላከልና ለመቀነስ የብሔራዊ
የመንገድ ደህንነት ኮሚቴ
ለማቋቋምም እቅድ የተያዘ
ሲሆን፤ የአሽከርካሪ ማሰልጠኛ
ተቋማትን አቅምና የብቃት
ማረጋገጫ እድሳት ቁጥጥር
 የማጠናከር ስራም ይሰራል። በአጠቃላይ፤ ዘመኑ የትራፊክ አደጋ የቀነሰበት ዓመት እንዲሆን ከአሽከርካሪው፣ ከተሳፋሪው እና ከእግረኛው ምን እንደሚጠበቅ ሰፊ የግንዛቤ ማስጨበጫ ሥራ በመሰራት ሁሉም ድርሻውን አውቆ ኃላፊነቱን እንዲወጣ ሰፊ ሥራ እንደሚሰራና መሰራት መጀመሩን ተናግረዋል። በሌላ በኩል፤ የማሪታይምና የሎጂስቲክስ ዘርፍ የብዙ ተቋማትን ቅንጅት የሚፈልግ ነው። እነዚህን ተቋማት ሊያቀናጁ የሚችሉ መመሪያዎችን በመዘርጋትና ተግባራዊ በማድረግ የሎጂስቲክስ ፍሰቱን ለማሳለጥ የቅንጅት ስራዎች በመስራት፤ እቃዎች ወደ ውጪ ሲላኩና ወደ አገር ውስጥ ሲገቡ ጊዜና ወጪ ቆጥበው በተሳለጠ መንገድ እንዲጓጓዙ፤ የወደብ ላይ የመጋዘን ኪራይ እንዲቀንስ ለማድረግ ታቅዷ በትኩረት እየተሰራ ነው ብለዋል። እንዲሁም፤ ብዛት ያላቸውን
ባህረኞች በማሰልጠን በውጪ
አገር የሥራ እድል
ለመፍጠር ታቅዶ እየተሰራ
ሲሆን፤ በተጨማሪም ወደ
ውጪ የሚላኩትን ደረቅ
እቃዎች በአገር ውስጥ
በኮንቴነር በማሸግ የውጭ
ምንዛሬ ወጪን ለመቀነስም
 ታስቧል ብለዋል። እንዲሁም ብዙ ጊዜ በውጪ ኩባንያ የሚደረገውን የብሔራዊ መርከቦችን የኢንስፔክሽንና የእድሳት አገልግሎት በአገር ውስጥ አቅም በማከናወን የውጪ ምንዛሬን ለማዳን ታቅዷል። በአጠቃላይ የተዘጋጀውን የሎጂስቲክስ ትራንስፖርት ስትራቴጂ ሙሉ ለሙሉ ተግባራዊ በማድረግ ወደ ውጪ የሚላኩና ወደ አገር ውስጥ የሚገቡ ምርቶችን ጊዜና ወጪ ቆጥቦ የተቀላጠፈ ለማድረግ ትኩረት ተሰጥቶ ይሰራል ብለዋል። በሌላ በኩል፤ ከመንገድ ልማት ዘርፍ ጋር ተያይዞ ሁለት ሺህ 679 ነጥብ 1 ኪሎ ሜትር የሚሸፍን የመንገድ ግንባታ ለማከናወን የመታቀዱን ጠቁመው፤ 14 ሺህ 662 ኪሎ ሜትር የሚሸፍን የመንገድ ጥገና ፕሮጀክት ሥራ እንደሚከናወንም ገልጸዋል። በአቪዬሽን ዘርፍ ደግሞ፤
የበረራ ደህንነትን ለማረጋገጥ
እና የዓለም አቀፍ
የበረራ ደህንነት መስፈርትን
ለማሟላት፤ አሁን አየር
መንገዱ ካለበት 73 ነጥብ
ሁለት በመቶ የበረራ
ደህንነት ደረጃ፤ በዓለም
ዓቀፉ የበረራ ደህንነት
መስፈርት መሰረት ወደ
85 በመቶ ለማሳደግ ታቅዶና
ትኩረት  ተሰጥቶ እየተሰራ መሆኑን ገልጸዋል። ከመንገድ አገልግሎት ዘርፍ አንጻር ሊሰሩ የታቀዱትንም አስመልክቶ እንደገለጹት፤ ስምንት አዳዲስ የትራንስፖርት መስመሮችን በመክፈት የትራንስፖርት አገልግሎት ሰጭ መስመር ብዛት ከነበረበት 132 ወደ 140 ለማሳደግ ታቅዶ እየተሰራ ነው። ብለዋል። እንዲሁም፤ ለመንግሥት ሰራተኞች ተጨማሪ 40 የፐብሊክ ሰርቪስ አውቶብሶችን በመመደብ የሰራተኛውን የትራንስፖርት ተደራሽነት ከማሻሻል ባሻገር፤ ሞተር አልባ የትራንስፖረት ዘርፎችን በዘጠኙ ክልሎችና በሁለቱ ከተማ አስተዳደሮች የማስጀመር እቅድ ተይዞ እየተሰራ መሆኑን ገልጸዋል። በባቡር ትራንስፖርት ዘርፉም እስከ 928 ሺህ 800 ቶን ያህል ጭነት የማጓጓዝ አቅም ወደ ሁለት ሚሊዮን ቶን ለማድረስ ታቅዶ እየተሰራ መሆኑን የጠቆሙት ዳይሬክተሩ፤ የህዝብ አገልግሎቱን በተመለከትም፤ በ2011 ዓ.ም 39 ሚሊዮን ተሳፋሪዎችን በባቡር ማጓጓዝ የተቻለ ሲሆን፤ ይሄንንም በተያዘው በጀት ዓመት ወደ 50 ሚሊዮን ለማሳደግ እንደሚሰራ ገልጸዋል። አዲስ ዘመን መስከረም 9/2012ሶሎሞን በየነ